Jezuz en em lakaas c'hoazh da gelenn, e-tal ar mor, hag ur bobl vras o vezañ en em zastumet en e gichen, e pignas en  ur vag hag ec'h azezas enni, hag an holl bobl a oa war an douar e-tal ar mor.    Deskiñ a rae dezho kalz a draoù, dre barabolennoù, hag e lavare dezho en e gelennadurezh:    Selaouit. Setu, un hader a yeas er-maez da hadañ;    hag evel ma hade, ul lodenn eus an had a gouezhas a-hed an hent, hag al laboused a zeuas hag he debras holl.    Ul lodenn all a gouezhas war ul lec'h meinek,  e-lec'h ma oa nebeut a zouar; ha kerkent e savas, abalamour ne oa ket aet don en douar;    met pa zeuas an heol, e voe devet, ha dre ma ne oa ket a wrizienn, e sec'has.    Ul lodenn all a gouezhas e-touez ar spern; hag ar spern a greskas hag he mougas, ha ne roas ket a frouezh.